

ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ

ΚΑΙ ΘΡΗΣΚΕΥΜΑΤΩΝ

ΠΕΡ. Δ/ΝΣΗ Π. & Δ. ΕΚΠ/ΣΗΣ ΣΤ. ΕΛΛΑΔΑΣ

Δ/ΝΣΗ Δ/ΘΜΙΑΣ ΕΚΠ/ΣΗΣ ΕΥΡΥΤΑΝΙΑΣ

**ΓΕΝΙΚΟ ΛΥΚΕΙΟ ΚΑΡΠΕΝΗΣΙΟΥ**

 36100 ΚΑΡΠΕΝΗΣΙ

Καρπενήσι, 14 Οκτωβρίου 2019

Αριθ. Πρωτ. : 850

⎡ Προς ⎤

Τη Δ/νση Β/θμιας Εκπ/σης

Ευρυτανίας

 ( ανάρτηση στο διαδίκτυο )

 ⎣ ⎦

Υπεύθυνος : ΦΑΝΗ ΠΟΛΛΑΚΗ

Τηλ. 22370 – 22459

Fax 22370- 22720

mail@1lyk-Karpen.eyr.sch.gr

**ΘΕΜΑ:** **«Πρόσκληση εκδήλωσης ενδιαφέροντος για την οργάνωση μονοήμερης εκπαιδευτικής εκδρομής στη Χαλκίδα στην Εστία Γνώσης και στο Πλανητάριο (Αθήνα) μαθητών, του Γενικού Λυκείου Καρπενησίου».**

**ΣΧΕΤ . : Υ.Α. 33120/ ΓΔ4/ 28-2-2017 ( ΦΕΚ 618/ τ.Β΄/6-3-2017 ) όπως τροποποιήθηκε και ισχύει.**

 Σύμφωνα με την αριθ. 33120/ΓΔ4/ 28-2-2017 (ΦΕΚ 618 τ. Β΄/6-3-2017) το Γενικό Λύκειο Καρπενησίου, μέσω της Διευθύντριας του κ. Πολλάκη Φανής, προσκαλεί τα Τουριστικά Γραφεία της χώρας να εκδηλώσουν ενδιαφέρον για τη διοργάνωση μονοήμερης εκπαιδευτικής εκδρομής μαθητών της Α΄ τάξης του Λυκείου.

**Προορισμός** : Χαλκίδα (Εστία Γνώσης) και Πλανητάριο Αθήνα.

**Χρόνος πραγματοποίησης** : Η εκδρομή θα πραγματοποιηθεί στις 7-11-2019 ημέρα Πέμπτη.

**Αριθμός συμμετεχόντων** : Ο αριθμός των μαθητών που θα συμμετάσχουν στην εκδρομή είναι σύνολο 44, ήτοι 22 κορίτσια και 22 αγόρια, σε σύνολο 48 μαθητών και μαθητριών της Α΄ Λυκείου. Την εκδρομή θα συνοδεύσουν τρεις (3) καθηγητές του ΓΕΛ Καρπενησίου.

**Το γενικό σύνολο μαθητών και καθηγητών θα είναι μαθητές ( 44 ) και τρείς ( 3 ) συνοδοί καθηγητές.**

**Α. Παροχές που ζητούνται**

**Μεταφορικά μέσα** : Τα μεταφορικά μέσα που θα χρησιμοποιηθούν είναι :

**1.** Τουριστικό Λεωφορείο , στη διάθεση των μαθητών καθ’ όλη τη διάρκεια της εκδρομής και σε όλες τις μετακινήσεις των μαθητών. Το ίδιο λεωφορείο θα χρησιμοποιηθεί από την εκκίνηση μέχρι και το πέρας της εκδρομής. Θα πρέπει να τηρούνται όλες οι προβλεπόμενες από τη νομοθεσία προδιαγραφές (έλεγχος ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενα) καθώς και να πληρούνται όλες οι προϋποθέσεις για τις ασφαλείς μετακινήσεις των μαθητών (ζώνες ασφαλείας, έμπειροι οδηγοί).

**Β. Λοιπές υπηρεσίες :**

1. Στην προσφορά πρέπει να περιλαμβάνεται υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία , καθώς και πρόσθετη υποχρεωτική ασφάλιση για περίπτωση ατυχήματος ή ασθενείας μαθητή ή συνοδού καθηγητή.
2. Στην προσφορά θα υπάρχει δέσμευση του πρακτορείου για την περίπτωση που δεν θα πραγματοποιηθεί η εκδρομή λόγω ανώτερης βίας (κακοκαιρία, εκλογές κλπ). Στην περίπτωση αυτή θα επιστραφούν τα χρήματα στους μαθητές.
3. Στην προσφορά πρέπει να περιλαμβάνεται η τελική συνολική τιμή (συμπεριλαμβανομένου του ΦΠΑ) της εκδρομής αλλά και η επιβάρυνση ανά μαθητή χωριστά. Το πρακτορείο θα εκδώσει αποδείξεις για τη δαπάνη που θα αντιστοιχεί σε κάθε μαθητή χωριστά. Οποιαδήποτε έκπτωση θα γίνει στην τελική τιμή.
4. Εάν κάποιος μαθητής για λόγους ανώτερης βίας (ασθένεια κλπ) δεν μπορέσει να πάρει μέρος στην εκδρομή, τα χρήματα που αναλογούν να μην παρακρατηθούν ή να επιστραφούν αν έχουν παρακρατηθεί.
5. Με την προσφορά θα κατατεθεί από το ταξιδιωτικό γραφείο απαραίτητα και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ. Στο φάκελο της προσφοράς πρέπει να υπάρχει απαραίτητα CD με την προσφορά σε ηλεκτρονική μορφή (doc ή pdf) ή να αποσταλεί μέσω ηλεκτρονικού ταχυδρομείου για να είναι εύκολη η ανάρτηση στο διαδίκτυο.
6. Οι προσφορές πρέπει να κατατεθούν σε κλειστό φάκελο για να γίνουν αποδεκτές. Στο εξωτερικό μέρος του φακέλου θα αναφέρεται «Προσφορά για την μονοήμερη εκδρομή της Α΄τάξης Γενικού Λυκείου Καρπενησίου». Οι προσφορές πρέπει να περιγράφουν αναλυτικά τις υπηρεσίες, σύμφωνα με τους όρους της προκήρυξης και τη σχετική νομοθεσία.

**Γ. Πρόγραμμα εκδρομής**

**Πέμπτη 7/11/2019 :**

5:45 Αναχώρηση από το ΓΕΛ Καρπενησίου.

8:00 Ολιγόλεπτη στάση.

10:00 Επίσκεψη στην «Εστία Γνώσης» στην παραλία της Χαλκίδας (Δημ. Καραολή 1, Κόκκινο Σπίτι).

13:15 Αναχώρηση από τη Χαλκίδα προς την Αθήνα.

15:00 Επίσκεψη στο Πλανητάριο στο Ίδρυμα Ευγενίδου στην Αθήνα (Λ. Συγγρού 387, Π. Φάληρο).

17:00 Αναχώρηση από το Πλανητάριο προς το Καρπενήσι.

19:30 Στάση στα Καμένα Βούρλα.

20:30 Αναχώρηση από τα Καμένα Βούρλα.

23:00 Επιστροφή στο Καρπενήσι.

 **Οι προσφορές θα πρέπει να κατατεθούν στο γραφείο της Διευθύντριας του ΓΕΛ Καρπενησίου (μπορούν να αποσταλούν και ταχυδρομικά) μέχρι την Παρασκευή 18 Οκτωβρίου 2019 και ώρα 11.00 π.μ. Η αποσφράγιση των προσφορών θα γίνει από την διευθύντρια και σύλλογο διδασκόντων την ίδια μέρα και ώρα 13.30 μ.μ.** Το σχολείο διατηρεί το δικαίωμα να ζητήσει οποιαδήποτε γραπτή διευκρίνιση από τα τουριστικά γραφεία που θα εκδηλώσουν ενδιαφέρον.

 **Η ΔΙΕΥΘΥΝΤΡΙΑ ΤΟΥ ΓΕΛ ΚΑΡΠΕΝΗΣΙΟΥ**

 **Πολλάκη Φανή**

 **Φιλόλογος**